open-index/open-wikipedia-markdown huggingface dataset:
Haralds Keress

**Haralds Keress** (; dzimis , miris ) bija padomju un igauņu astrofiziķis un fizikas teorētiķis.

## Biogrāfija
Haralds Keress dzimis 1912. gada 15. novembrī Pērnavā drēbnieka ģimenē. 1932. gadā viņš absolvējis Pērnavas vidusskolu un 1936. gadā — Tartu Universitātes Matemātikas katedru. 1938. gadā H. Keress aizstāvēja maģistra grādu matemātikā un 1942. gadā filozofijas doktora disertāciju "Telpa un laiks vispārīgajā relativitātes teorijā". Padomju okupācijas režīma iestādes šo aizstāvību neatzina un 1947. gadā viņš atkārtoti sekmīgi aizstāvēja disertāciju "Telpas un laika relativitātes teorija", iegūstot doktora grādu fizikā un matemātikā. 1954. gadā viņš kļuva par fizikas profesoru.

1936.— 1938. gadā Haralds Keress strādāja par asistentu Tartu observatorijā un 1938.— 1944. gadā Tartu Universitātē par jaunāko lektoru matemātikā. 1944. gadā viņš tika mobilizēts vācu armijā, bet 1945. gadā no Vācijas atgriezās Igaunijā. 1945.— 1946. gadā Haralds Keress bija Tartu Universitātes matemātiskās analīzes katedras vecākais lektors, 1946.— 1949. gadā docents, 1949.— 1958. gadā teorētiskās fizikas katedras vadītājs. 1958.-1960. gadā Keress bija Tartu Universitātes Zinātņu prorektors. 1947.-1950. gadā Zinātņu akadēmijas Fizikas, matemātikas un mehānikas institūta zinātniskais sekretārs, 1950.-1955. Gadā Fizikas un astronomijas institūta Astronomijas observatorijas vadītājs 1955.-1960. gadā vecākais zinātniskais līdzstrādnieks, no 1960. līdz 1973. gadam teorētiskās fizikas un matemātikas nozares vadītājs, 1973.-1989. gadā Fizikas institūta Teorētiskās fizikas laboratorijas vadītājs. No 1961. gada Igaunijas ZA akadēmiķis.

Haralds Keress nomira 2010. gada 26. jūnijā Tartu, viņš tika apglabāts Tartu *Raadi* kapos.

## Apbalvojumi un pagodinājumi
* 1982. gadā apbalvots ar Igaunijas Zinātņu akadēmijas medaļu.
* 1996. gadā apbalvots ar 3. šķiras Igaunijas Valsts Ģerboņa ordeni.
* 1996. gadā tika ievēlēts par Tartu Goda pilsoni.

## Atsauces
Tamazs Georgadze

**Tamazs Georgadze** (; dzimis  Tbilisi) ir PSRS un Gruzijas starptautiskais lielmeistars šahā (1977).

## Biogrāfija
1969. gadā Drēzdenē PSRS izlases sastāvā uzvarējis Pasaules studentu šaha komandu čempionātā. Trīs reizes piedalījies PSRS šaha čempionātu finālos, kuros labāko rezultātu sasniedzis 1978. gadā Tbilisi, kad aiz Mihaila Tāla, Vitālija Ceškovska un Ļeva Polugajevska ieņēmis augsto 4. vietu. 1972. gadā uzvarējis Gruzijas šaha čempionātā.

Daudzu starptautisko šaha turnīru laureāts, tajā skaitā bijis otrais Havīržovā (1968), dalījis otro vietu Dečīnā (1975), uzvarējis Dortmundā (1979), bijis otrais Hanoverā (1983) un dalījis pirmo vietu Salamankā (1989). Par panākumiem turnīros FIDE 1975. gadā viņam piešķīrusi starptautiskā meistara (IM), bet 1977. gadā - starptautiskā lielmeistara (GM) nosaukumu. 

Pazīstams arī kā šaha treneris. Bijis Maijas Čiburdanidzes sekundants 1978. gada mačā par pasaules čempiones titulu.

1992. gadā beidzis profesionālā šahista karjeru un vairs nav piedalījies FIDE rīkotajos turnīros.

## Atsauces

## Ārējās saites
Labā sieviete

**"Labā sieviete"** () ir 2004. gada ASV, Apvienotās Karalistes, Itālijas un Spānijas drāmas filma, kuras režisors ir Marks Bārkers. Galvenās lomas filmā atveido Skārleta Džohansone, Toms Vilkinsons un Helēna Hanta. Filmas pirmizrāde notika .

Saglabājot slepenu identitāti, Erilīna kundze paglābj lēdiju Vindemēru no lielas sociālas kļūdas ar lordu Darlingtonu.

## Atsauces

## Ārējās saites
Sergejs Makaričevs

**Sergejs Makaričevs** (; dzimis  Maskavā) ir PSRS un Krievijas starptautiskais lielmeistars šahā (1976).

## Biogrāfija
Pirmos panākumus šahā guvis 1970. gadā, kad starptautiskajā jauniešu šaha turnīrā Suhumi ieņēmis otro vietu. 1973./1974. gadu mijā Groningenā uzvarējis Eiropas junioru šaha čempionātā U20 vecuma grupā. 1974. gadā uzvarējis Amsterdamas starptautiskā šaha festivāla B turnīrā, bet pēc gada dalījis 2. vietu galvenajā A turnīrā. 1976. gadā pirmo reizi uzvarējis Maskavas pilsētas šaha čempionātā, bet 1983. gadā atkārtojis šo panākumu. 1977. gadā Mehiko PSRS izlases sastāvā uzvarējis Pasaules studentu šaha komandu čempionātā. Trīs reizes piedalījies PSRS šaha čempionātu finālos (1978, 1979, 1980/81), kuros labāko rezultātu sasniedzis 1979. gadā Minskā, kad ieņēmis 5. vietu. Daudzu starptautisko šaha turnīru laureāts, tajā skaitā uzvarējis straptautiskajos šaha turnīros Novi Sadā (1983), Frunzē (1985), Maskavā (1992). Par panākumiem turnīros FIDE 1974. gadā viņam piešķīrusi starptautiskā meistara (IM), bet 1976. gadā - starptautiskā lielmeistara (GM) nosaukumu.

Pazīstams arī kā šaha treneris. Bijis Nonas Gaprindašvili sekundants 1978. gada mačā par pasaules čempiones titulu. Tāpat bijis Anatolija Karpova sekundants 1985. un 1986. gada mačos par pasaules čempiona nosaukumu.

1996. gadā beidzis profesionālā šahista karjeru un vairs nav piedalījies FIDE rīkotajos turnīros.

Beidzis Maskavas Valsts universitātes žurnalistikas fakultāti. No 1996. līdz 2015. gadam strādājis dažādās Krievijas televīzijas NTV struktūrās, kurās kopā ar sievu Marinu sagatavojis šaham veltītu iknedēļas programmu *Шахматное обозрение* ("Šaha apskats").

## Atsauces

## Ārējās saites
Mīlas dziesma Bobijam Longam

**"Mīlas dziesma Bobijam Longam"** () ir 2004. gada ASV drāmas filma, kuras režisore, scenārija autore un viena no producentiem ir Šeinī Gabele. Galvenās lomas filmā atveido Skārleta Džohansone, Džons Travolta un Gabriels Mahts. Filmas pirmizrāde notika  Venēcijas kinofestivālā.

Ietiepīga jauna sieviete atgriežas Ņūorleānā pēc savas atsvešinātās mātes nāves.

## Atsauces

## Ārējās saites
Meitene ar pērļu auskaru (filma)

**"Meitene ar pērļu auskaru"** () ir 2003. gada Apvienotās Karalistes, Luksemburgas un Nīderlandes kopražojuma romantiskā drāmas filma, kas balstīta uz Treisijas Ševaljē tāda paša nosaukuma romānu. Filmas režisors ir Pīters Vebers. Galvenās lomas filmā atveido Skārleta Džohansone, Kolins Fērts, Toms Vilkinsons, Džūdija Pārfita, Kilians Mērfijs un Esija Devisa. Filmas pirmizrāde notika  Tellaridā.

Jauna meitene, kura strādā mākslinieka Jana Vermēra mājā, kļūst par viņa talantīgu asistenti un modeli vienam no Vermēra slavenākajiem darbiem.

## Atsauces

## Ārējās saites
Jūliuss Hudāčeks

**Jūliuss Hudāčeks** (, dzimis ) ir slovāku hokejists, spēlē vārtsarga pozīcijā. Pašlaik (2024) Hudāčeks pārstāv Vācijas hokeja līgas komandu Ķelnes "Haie". Viņa brālis Libors Hudāčeks arī ir hokejists.

## Karjera
Hudāčeks karjeru sācis Čehijas Ekstralīgas komandā HC Košice. 2011.gadā pievienojās SHL līgas klubam Södertälje SK. Pēc sezonas pievienojās citai Zviedrijas komandai Frölunda HC. Vēlāk spēlējis arī Örebro HK. 2013. gadā pievienojās Novosibirskas "Sibirj", bet tur aizvadīja tikai vienu spēli un sezonas laikā pievienojās HC Pardubice. 2017. gadā pievienojās Čerepovecas "Severstal". Kopš 2018. gada spēlē Maskavas "Spartak".

Slovākijas hokeja izlases sastāvā spēlējis sešos pasaules čempionātos.

## Ārējās saites
Pēters Oja

**Pēters Oja** (; dzimis  Tallinā) ir igauņu aktieris un dziedātājs. 1986. gadā pabeidzis Igaunijas Mūzikas un teātra akadēmiju. No 1989 līdz 1996. gadam bija grupas "Kuldne Trio" dalībnieks. 1993. gadā kļuva par  grupas "Kreisiraadio" dalībnieku, ar kuru piedalījies 2008. gada Eirovīzijas dziesmu konkursā. Kopumā filmējies 11 filmās, kā arī ieskaņojis vienu no tēliem animācijas filmā "Lote no Izgudrotāju ciema".

## Atsauces

## Ārējās saites
Pazudis tulkojumā

**"Pazudis tulkojumā"** () ir 2003. gada ASV un Japānas romantiskā drāmas filma, kuras režisore, scenārija autore un viena no producentiem ir Sofija Kopola. Galvenās lomas filmā atveido Skārleta Džohansone, Bills Marijs, Džovanni Ribisi, Anna Ferisa un Fumihiro Hajaši. Filmas pirmizrāde notika  Tellaridas filmu festivālā.

Bobs Heriss ir novecojošs aktieris, kurš Tokijas viesnīcā iepazīstas ar koledžas absolventi Šarloti.

2016. gada BBC 100 labāko 21. gadsimta filmu sarakstā "Pazudis tulkojumā" ierindojās 22. vietā.

## Atsauces

## Ārējās saites
Tāra

[200px|thumb|''[Taarausk* simbols — rats]]
*'Tāra** () [[igauņu mitoloģija|igauņu mitoloģijā]] ir [[dievs]], kas bija pazīstams [[sāmsalieši]]em un, iespējams, arī kontinentālajiem [[igauņi]]em. 13. gadsimta [[Indriķa Livonijas hronika|Indriķa Livonijas hronikā]] aprakstīts **Tarapita*' (*Tharapita, Tarapitha, Tharapitha*), kas no savas dzimšanas vietas [[Virumā novads|Virumā novadā]] aizlidojis uz Sāmsalu, kur pie viņa [[kauja|kaujās]] pēc palīdzības vērsušies sāmsalieši. Tarapita tulkots kā sauciens „Tāra, palīdzi” (*Taara, avita*). Tāras cilme tiek saistīta vai nu ar [[skandināvu mitoloģija|skandināvu]] dievu [[Tors (mitoloģija)|Toru]] vai [[somugri]]em, jo dievi ar līdzīgiem nosaukumiem sastopami Obas ugriem — [[hanti]]em (*Turõm*) un [[mansi]]em (*Tõrõm*, *Numi Torum* ('debesu dievs')). Vēlākos avotos Tāras vārds vairs neparādās, tomēr Rietumigaunijā par *toorumees* saukti [[burvis|burvji]], [[Vendras draudze|Vendras draudzē]] par *Tooru* dēvēts [[elks]], bet [[Lēhemā novads|Lēhemā novadā]] vietām ar *tooru'' vārdu vai ceturtdienu (Tora dienu ģermāņiem) saistītas kulta dejas un asins nolaišana. 1920. gados Tāras vārdā nosaukta igauņu senās ticības atjaunošanas kustība.

## Atsauces
Iļģuciema pamatskola

**Rīgas Iļģuciema pamatskola** ir viena no Rīgas skolām, kas atrodas Dzirciema ielā 109, Iļģuciemā.

## Vēsture
Iļģuciema skolu vēsture izsekojama līdz 1667. gadam, kad Zviedru Vidzemes laikā dibināta Zunda zvejnieku skola. 1775. gadā Iļģuciemā atvēra skolu ar latviešu mācību valodu. 1911. gadā uzcēla skolas ēku Nordeķu un Baltāsmuižas ielas stūrī. 1922. gadā dibināto 7. Rīgas pilsētas pamatskolu Baltāsmuižas ielā 8-b 1937. gadā pārdēvēja par Rīgas pilsētas Spilves pamatskolu, pēc Otrā pasaules kara par Rīgas 7. septiņgadīgo skolu, 1953. gadā par Rīgas 41. vidusskolu, kurā mācījās Raimonds Pauls un Zigmunds Skujiņš.

1969. gadā Baltajā ielā 22 tika nodibināta Rīgas 58. vidusskola ar latviešu un krievu valodas plūsmām. 1976. gadā Rīgas 58. vidusskolas latviešu plūsmas daļu pārcēla uz jaunu skolas ēku Dzirciema ielā 109, ko 1997. gadā pārdēvēja par **Iļģuciema vidusskolu**.

2022. gada 2. jūnijā Rīgas domes Izglītības, kultūras un sporta komitejā atbalstīja lēmumprojektu par Iļģuciema vidusskolas pārdēvēšanu par pamatskolu.

## Izglītības programmas
* Pamatizglītības programma (21011111).

## Skolā mācījušies

* Gints Bude (1971), modes dizainers
* Valdis Dombrovskis (1971), fiziķis, ekonomists un politiķis

## Ārējās saites
* Pašnovērtējuma ziņojums 

## Atsauces
Rīgas 60. vidusskola

**Rīgas 60. vidusskola** bija Rīgas skola Vaidavas ielā 6, Purvciemā, kurā mācības notika no 1. līdz 12. klasei. 2019. gadā Rīgas dome pieņēma lēmumu par Rīgas 60. vidusskolas pievienošanu Rīgas Klasiskajai ģimnāzijai.

## Izglītības programmas
* Pamatizglītības mazākumtautību programma (21011121), 
* Vispārējās vidējās izglītības matemātikas, dabaszinību un tehnikas virziena programma  
	
## Vēsture
Rīgas 60. vidusskolu nodibināja 1969. gadā kā divplūsmu skolu.

## Direktori

* Jeļena Mihailovna (1976—1986)
* Česlavs Dobrovoļskis (1986—2008)
* Natālija Djakova (2008—2019)

## Absolventi
* Vjačeslavs Kaščejevs, fiziķis

## Ārējās saites
* Pašnovērtējuma ziņojums 2013

## Atsauces
Rīgas 66. vidusskola

**Rīgas 66. vidusskola** ir skola Rīgā, kurā mācības notiek no 1. līdz 12. klasei. Tā atrodas Katrīnas ielā 4 pie Viesturdārza Pētersalas-Andrejsalas apkaimē. Skolā uzņem bērnus ar skoliozi, ortopēdiskām slimībām un kustību traucējumiem.

## Izglītības programmas
Speciālās pamatizglītības programma izglītojamajiem ar fiziskās attīstības traucējumiem (21015311), Speciālās vispārējās vidējās izglītības programma izglītojamajiem ar fiziskās attīstības traucējumiem (31015311).

## Vēsture
Rīgas 66. vidusskola ir dibināta 1972. gadā kā skola bērniem ar skoliozi. Mācības notika latviešu un krievu valodā. 1995. gadā to pārdēvēja par Rīgas 66. speciālo vidusskolu, 2020. gadā par Rīgas 66. vidusskolu (izglītojamiem ar fiziskās attīstības traucējumiem).

## Ārējās saites
* Pašnovērtējuma ziņojums 2013 

## Atsauces
Zirnekļu uzbrukums

**"Zirnekļu uzbrukums"** () ir 2002. gada ASV, Vācijas un Austrālijas šausmu kinokomēdija, kuras režisors un viens no scenārija autoriem ir Elorijs Elkajems. Galvenās lomas filmā atveido Skārleta Džohansone, Deivids Ārkets, Skots Terra un Dags E. Dags. Filmas pirmizrāde notika .

Indīgi zirnekļi tiek pakļauti kaitīgai ķīmiskai vielai, kas liek tiem pieaugt milzīgos apmēros.

## Atsauces

## Ārējās saites
Ādams Draivers

**Ādams Daglass Draivers** (; dzimis ) ir ASV aktieris.

Sākotnēji spēlēja teātrī, tajā skaitā arī Brodvejas teātrī. Popularitāti ieguva ar lomu TV seriālā *[[Girls]]* (2012—2017). Viņš par šo lomu tika nominēts ''Emmy'' balvai. Atveidojis ļaundari Kailo Renu Zvaigžņu karu turpinājuma triloģijā filmās "Zvaigžņu kari: Spēks mostas", "Zvaigžņu kari: Pēdējie džedi" un "Zvaigžņu kari: Skaivokera atdzimšana". Divas reizes ticis nominēts Amerikas Kinoakadēmijas balvai kā labākais aktieris otrā plāna lomā par filmu "Melnais KKKlanmens" (2018) un kā labākais aktieris par filmu "Laulības stāsts" (*Marriage Story*, 2019). 2021. gadā attēlojis galveno lomu mūziklā "Anete" un divās Ridlija Skota filmās — "Pēdējais duelis" un "Guči nams".

## Filmogrāfija

## Ārējās saites
Rīgas 68. vidusskola

**Rīgas 68. vidusskola** bija viena no Rīgas vidusskolām, kas atradās Dzirciema ielā 43a un bija dibināta 1978. gadā. 2015. gadā to apvienoja ar Rīgas 34. vidusskolu.

## Atsauces
Rīgas Avotu pamatskola

**Rīgas Avotu pamatskola** bija Rīgas pamatskola Avotu ielā 44, Avotu apkaimē. Tajā mācības notika no 1. līdz 9. klasei divās izglītības programmās.

## Izglītības programmas
Pamatizglītības programma (kods 21011111), Speciālās pamatizglītības programma izglītojamajiem ar mācīšanās traucējumiem (21015611).

## Vēsture
Skolas pirmsākumi meklējami 1905. gadā Olgas Lehras dibinātajā meiteņu skolā Elizabetes ielā 89, kas 1924. gadā tika pārveidota par **Rīgas pilsētas 36. pamatskolu** Avotu ielā 44. 1937. gadā to pārdēvēja par **Rīgas pilsētas Avotu pamatskolu**. Otrā pasaules kara vācu okupācijas laikā to pārdēvēja par **Rīgas pilsētas 36. tautskolu**, bet pēc kara beigām par **Rīgas 36. pamatskolu**, vēlāk par **Rīgas 36. septiņgadīgo skolu.**

1977. gadā izveidoja **Rīgas 77. vidusskolu**, kurai 1990. gadā piešķīra aktiera '''Kārļa Videnieka''' vārdu. 2013. gadā to pārveidoja par Rīgas Avotu pamatskolu.
2021. gada 18. februārī Rīgas domes Izglītības, kultūras un sporta departaments atbalstīja Avotu pamatskolas pievienošanu Rīgas Raiņa vidusskolai.

## Ēka
Nams Avotu ielā 44 celts kā Rivoša īres nams 1904. gadā pēc arhitekta Konstantīna Pēkšēna projekta. 1920. gadu sākumā ēka pārbūvēta skolas vajadzībām, līdztekus darbojās arī žurnāla "Muzikas Nedēļa" kantoris (1923—1929), Latvijas Vēstures pētīšanas biedrība un muzejs. Sociāldemokrātu ierosmē dibināto biedrību slēdza pēc Ulmaņa apvērsuma 1934. gadā un tās telpās plānoja ierīkot Rakstniecības un teātra muzeju. Vācu okupācijas laikā ēkā bija izvietota arī lazarete.

## Skolā mācījušies
* Raivis Dzintars
* Oskars Kastēns
* Anete Muižniece-Brice
* Regnārs Vaivars
* Mārtiņš Eihe
* Dzintars Krūmiņš
* Rolands Kaņeps

## Atsauces
Norss (filma)

**"Norss"** () ir 1994. gada ASV piedzīvojumu drāmas filma, kuras režisors un viens no producentiem ir Robs Rainers. Galvenās lomas filmā atveido Elaidža Vuds, Džeisons Aleksandrs, Džons Lovics, Alans Ārkins, Dens Akroids, Ketija Beitsa un Feita Forda. Filmas pirmizrāde notika .

Kāds zēns, kuram apnikusi nolaidība no vecāku puses, atstāj mājas un dodas ceļojumā, lai sameklētu jaunu ģimeni.

## Atsauces

## Ārējās saites
Just Cause

***Just Cause*** ir 1995. gada ASV krimināltrilleris, kas balstīts uz Džona Kacenbaha tāda paša nosaukuma romānu. Filmas režisors un viens no producentiem ir Arne Glimčers. Galvenās lomas filmā atveido Šons Konerijs, Keita Kapšova, Lorenss Fišburns, Blēra Andervuda, Eds Heriss un Rūbija Dī. Filmas pirmizrāde notika .

Pēc 25 gadu pārtraukuma Hārvardas profesors atgriežas tiesas zālē, lai strādātu ar lietu, kurā jauns tumšādains vīrietis ir notiesāts uz nāvi par šausminošu bērna slepkavību.

## Atsauces

## Ārējās saites
If Lucy Fell

***If Lucy Fell*** ir 1995. gada ASV romantiskā kinokomēdija, kuras režisors, scenārija autors un viens no galveno lomu atveidotājiem ir Ēriks Šafers. Citas lomas filmā atveido Sāra Džesika Pārkere, Bens Stillers un Elle Makfersone. Filmas pirmizrāde notika .

Džo un Lūsija ir kaimiņi un labākie draugi. Lūsija, kuras privātā dzīve ir ļoti blāva, pārliecina Džo, kurš ir iemīlējies nekad nesatiktā kaimiņienē, par nolekšanu no Bruklinas tilta, ja abi mēneša laikā neatradīs stabilu mīlestību.

## Atsauces

## Ārējās saites
Manny & Lo

***Manny & Lo*** ir 1996. gada ASV kinokomēdija, kuras režisore ir Liza Krēgere. Galvenās lomas filmā atveido Skārleta Džohansone, Aleksa Paladino un Mērija Keja Pleisa. Filmas pirmizrāde notika .

Pusaudze stāvoklī un viņas jaunākā māsa aizbēg no audžuģimenēm un nolaupa sievieti, kura, pēc abu domām, var palīdzēt grūtniecības jautājumā.

## Atsauces

## Ārējās saites
Rīgas 71. vidusskola

**Rīgas 71. vidusskola** ir viena no Rīgas vidusskolām, kas atrodas Iļģuciema ielā 6 Dzirciema apkaimē (5.—12. klases) un Grīvas ielā 26 (1.— 4. klases un Bērnu Rehabilitācijas centrs). Skola ir specializējusies pamatizglītības programmu realizēšanā izglītojamajiem ar garīgās attīstības traucējumiem.

## Vēsture
Rīgas 71. vidusskola dibināta 1973. gadā. 1992. gadā tai pievienoja Вērnu Rehabilitācijas centru. 2006. gadā uz skolas bāzes atvēra Ilgstoši slimojošo izglītojamo apmācības centru.

## Izglītības programmas
Speciālās pamatizglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (21015911), Speciālās pamatizglītības programma izglītojamajiem ar garīgās attīstības traucējumiem (21015811), Pamatizglītības programma, Pamatizglītības matemātikas, dabas zinību un tehnikas virziena programma, Pamatizglītības humanitārā un sociālā virziena programma, Speciālās pamatizglītības programma izglītojamajiem ar fiziskās attīstības traucējumiem, Speciālās pamatizglītības programma izglītojamajiem ar garīgās attīstības traucējumiem, Speciālās pamatizglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem, Speciālās pamatizglītības programma izglītojamajiem ar mācīšanās traucējumiem (21015611), Speciālās pamatizglītības programma izglītojamajiem ar garīgās veselības traucējumiem.

Vispārējās vidējās izglītības vispārizglītojošā virziena programma, Vispārējās vidējās izglītības matemātikas, dabaszinību un tehnikas virziena programma.

## Absolventi
Nils Ušakovs, politiķis

## Ārējās saites
* [Pašnovērtējuma ziņojums 2017](http://www.71vsk.lv/application/assets/ckfinder/userfiles/files/Pa%C5%A1nov%C4%93rt%C4%93juma%20zi%C5%86ojums%20(aktualiz%C4%93ts%202017_%20gad%C4%81).pdf)

## Atsauces
Rīgas 72. vidusskola

**Rīgas 72. vidusskola** ir viena no Rīgas vidusskolām, kas atrodas Ikšķiles ielā 6 Ķengaragā.

## Vēsture
Rīgas 72. vidusskola dibināta 1973. gadā kā skola ar sporta izglītības novirzienu un apmācību latviešu un krievu valodā. 1989. gadā to pārveidoja par skolu ar krievu mācību valodu.
2024. gadā Rīgas dome apstiprināja jaunā mācību satura dabaszinātņu un tehnoloģiju jomu mācību centru izveidi Rīgas 72. vidusskolā un Rīgas Valsts 1. ģimnāzijā par kopējo summu 1 228 000 eiro, no kuriem valsts budžeta aizdevuma apmērs ir 1 105 200 eiro, bet Rīgas pašvaldības budžeta līdzfinansējums – līdz 122 800 eiro.

## Izglītības programmas

* Vispārējās vidējās izglītības matemātikas, dabaszinību un tehnikas virziena izglītības programma (31013011)
* Vispārējās vidējās izglītības vispārizglītojošā virziena izglītības programma (31011011)
* Pamatizglītības programma (21011121)

## Sporta komplekss
Rīgas 72. vidusskolas teritorijā atrodas 25 metrus garš peldbaseins (SK Delfīns), sporta zāles un moderns stadions. Skolas telpās darbojas Vsevoloda Zeļonija džudo skola.

## Skolā mācījušies
* Konstantīns Blohins (1988—2012), peldētājs
* Arvils Ašeradens (1962), politiķis
* Alvis Hermanis, režisors
* Oļegs Fiļs (1973), uzņēmējs
* Pāvels Murāns (1985), sportists
* Deniss Vasiļenko (1991), reperis
* Aļona Fokina (1991), peldētāja

## Ārējās saites
* Pašnovērtējuma ziņojums 2016 

## Atsauces
Fall

***Fall*** ir 1995. gada ASV romantiskā drāmas filma, kuras režisors, scenārija autors un viens no galveno lomu atveidotājiem ir Ēriks Šafers. Tāpat filmā galveno lomu atveido Amanda de Kadeneta. Filmas pirmizrāde notika .

Taksometra vadītājs Maikls un supermodele Sāra iemīlas viens otrā, kamēr Sāras vīrs Filips divus mēnešus atrodas Madridē.

## Atsauces

## Ārējās saites
Deniss Čalovskis

thumb|Deniss Čalovskis datu drošības forumā "Digitālā Ēra" 2018. gadā
**Deniss Čalovskis** (dzimis 1985. gadā Rīgā, Latvijā) ir Latvijas hakeris (pazīstams arī kā **[[Imanta (Rīga)|Imantas]] hakeris**) un viens no datorvīrusa “Gozi” radītājiem. Čalovskis ir sertificēts datu aizsardzības speciālists.

2015. gada februārī viņš tika izdots ASV, kur viņam draudēja brīvības atņemšana līdz 67 gadiem. 2015. gada septembrī Čalovskis atzinis savu vainu “Gozi” datorvīrusa izstrādē. 2016. gada 5. janvārī viņam piesprieda ieslodzījumu, kas bija vienāds ar apcietinājumā jau pavadīto laiku – kopā virs 20 mēnešiem Latvijas un Amerikas Savienoto Valstu cietumos.

“Gozi” datorvīruss darbojies no 2005. līdz 2012. gadam, inficējot 17 līdz 40 tūkstošus datoru, to skaitā ASV Nacionālās aeronautikas un kosmosa pārvaldes (NASA) datorus un radījis miljoniem dolāru lielus zaudējumus.

Kopš 2014. augusta Deniss strādā Latvijas Ārstu biedrībā. Deniss ir sācis vairākus sociālus bezpeļņas projektus Latvijas sabiedrībai.

## Ārējas saites

* Denisa Čalovska oficiālā mājaslapa
* Denisa Čalovska Twitter konts
* Denisa Čalovska oficiālais Facebook konts

## Atsauces
Teodors Denhofs

**Teodors Dēnhofs** (, ; pirms 1567—1622) bija Polijas—Lietuvas kopvalsts armijas pulkvedis no Dēnhofu dzimtas. Kā Pērnavas (1617—1620) un Cēsu vaivads (1620) vadīja Pārdaugavas Livonijas hercogistes aizsardzību pret Zviedrijas karaļa Gustava Ādolfa uzbrukumu.

## Dzīvesgājums
Dzimis pirms 1567. gada Livonijas ordeņa Durbes pilskunga, vēlāk pulkveža Hermaņa Dēnhofa un viņa sievas Annas, dzimušas Jodes (*Joede*), ģimenē. Viņam bija pieci brāļi Ernests, Gerhards († pirms 1602), Kristaps (†1622), Oto (ap 1554—1609) un Heinrihs un māsa Elizabete. Kopā ar brāļiem piedalījās Poļu—zviedru karos (1600—1629) pret zviedriem Livonijas hercogistes teritorijā, komandēja Polijas-Lietuvas karaspēka vācu kājnieku vienības. Viņa vecākais brālis Gerhards Dēnhofs 1598. gadā tika iecelts par Tērbatas vaivadu.

Kad Polijas-Lietuvas karaspēks Lietuvas lielhetmaņa J. Hodkeviča vadībā 1609. gadā ieņēma Pērnavas cietoksni, viņu paaugstināja par pulkvedi.
Atsākoties karadarbībai, pulkvedi Teodoru Dēnhofu 1617. gadā iecēla par Pērnavas vaivadu, tomēr zviedri ieņēma Pērnavu un 1618. gadā tika noslēgts pamiers.
1620. gadā Dēnhofu iecēla par Cēsu vaivadu, tomēr zviedri 1621. gadā viņu padzina no Cēsu pils un ieņēma lielāko daļu Vidzemes. 1622. gadā zviedri iebruka Kurzemes un Zemgales hercogistes teritorijā. 

Zināms, ka pulkvedis Dēnhofs miris 1622. gada 8. novembrī, laikā, kad tika noslēgts Jelgavas pamiers.

## Atsauces
Gerhards Dēnhofs

**Gerhards Dēnhofs** var būt:

* Gerhards Dēnhofs (Tērbatas vaivads) (ap 1554—1602)
* Gerhards Dēnhofs (Pomerānijas vaivads) (ap 1598—1648), iepriekšējā dēls
* Gerhards Dēnhofs (galminieks) (ap 1632—1685) 

## Skatīt arī
* Dēnhofi
Gerhards Dēnhofs (Tērbatas vaivads)

**Gerhards Dēnhofs** (, ; ap 1554—1602) bija Polijas—Lietuvas kopvalsts armijas pulkvedis, Durbes stārasts. Kā Tērbatas vaivads vadīja Pārdaugavas Livonijas hercogistes aizsardzību pret Zviedrijas karaļa Gustava Ādolfa uzbrukumu.

## Dzīvesgājums
Dzimis ap 1554. gadu Livonijas ordeņa Durbes pilskunga Hermaņa Dēnhofa un viņa sievas Annas, dzimušas Jodes (*Joede*), ģimenē. Viņam bija vismaz pieci brāļi Ernests, Kristaps, Oto, Teodors, Heinrihs un māsa Elizabete. 
Piedalījās Livonijas karā, 1581. gadā apprecējās ar Margaritu fon Cveifelnu (*Zweiffeln*). 1598. gadā tika iecelts par Tērbatas vaivadu.  

Poļu—zviedru karu sākumā 1600. gadā zviedriem izdevās iekarot lielu daļu Pārdaugavas Livonijas hercogistes. Tomēr pēc uzvaras Kokneses kaujā 1601. un 1602. gadā poļiem un lietuviešiem atgūt lielu daļu no zaudētajām teritorijām. 

Uzskata, ka pulkvedis Dēnhofs miris karos ar zviedriem starp 1598. un 1602. gadu.

## Atsauces
Rīgas 84. vidusskola

**Rīgas 84. vidusskola** ir Rīgas vidusskola, kas atrodas Lielvārdes ielā 141, Purvciemā.

## Vēsture
Dibināta 1979. gadā, pirmajā mācību gadā skolā bija 37 klašu komplekti ar 1235 skolēniem un 65 skolotājiem. 2001. gadā dibināts Rīgas 84. vidusskolas vēstures muzejs. Skolā darbojas Bērnu attīstības un izglītības centrs (BAIC) no 1999. gada, Ilgstoši slimojošo izglītojamo apmācības centrs (ISIAC) no 2006. gada un Sporta komplekss no 2016. gada.

## Direktori

* Vineta Misgirda no 1995. gada
* Oļģerts Linē no 1983. gada līdz 1995. gadam
* Antons Rudzis no 1979. gada līdz 1983. gadam

## Izglītības programmas
Pamatizglītības programma (21011111), Vispārējās vidējās izglītības vispārizglītojošā virziena programma (31011013), Vispārējās vidējās izglītības vispārizglītojošā virziena programma (31011011), Vispārējās vidējās izglītības humanitārā un sociālā virziena programma (31012011).

## Skolā mācījušies
*Uldis Rudaks (1968), mūzikas žurnālists un dīdžejs;
*Gustavs Butelis (Arstarulsmirus Arsujumfus Tarus, 1978), reperis un producents;
*Zigismunds Sirmais (1992), sportists.

## Ārējās saites
* Pašnovērtējuma ziņojums 2016 

## Atsauces
Deivs Batista

**Deivids Maikls "Deivs" Batista jaunākais** (; dzimis ) ir Amerikas Savienoto Valstu aktieris un bijušais profesionālais cīkstonis, jauktās cīņas mākslas cīkstonis. Viņš amerikāņu izklaides kompānijas WWE rīkotajās izrādēs piedalījās ar segvārdu **Batista** (*Batista*), sešas reizes kļūstot par čempionu. Kopš 2006. gada sācis filmēties kinofilmās. Starp slavenākajām filmām ar viņa piedalīšanos ir "Ridiks", "007: SPEKTRS", "Galaktikas sargi", "Galaktikas sargi: 2. daļa", "Pa asmeni skrejošais 2049", *[[Glass Onion: A Knives Out Mystery]]* un "Kāds klauvē pie būdas".

## Filmogrāfija

## Ārējās saites
Kreisiraadio

***Kreisiraadio*** ir igauņu mūzikas grupa, kas tika dibināta 1993. gadā. To dibināja aktieri Hanness Vīrno, Pēters Oja un Tarmo Leinatams. Viens no grupas dibinātājiem Tarmo Leinatams ir miris 2014. gada 13. oktobrī.

2008. gadā grupa uzvarēja *[[Eurolaul]]* konkursā ar dziesmu *[[Leto svet]]*. Ar šo dziesmu grupa pārstāvēja Igauniju 2008. gada Eirovīzijas dziesmu konkursā. 

## Ārējās saites
* Oficiālā mājaslapa
Rīgas 85. pamatskola

**Rīgas 85. pamatskola** ir viena no Rīgas skolām, tā atrodas Purvciema ielā 23a Purvciemā.

## Vēsture
Dibināta 1980. gadā kā divplūsmu skola, 1990. gadā skolu pārveidoja par latviešu mācību valodas skolu. 1991. gadā izveidoja lietuviešu klasi.
2022. gada 2. jūnijā Rīgas domes Izglītības, kultūras un sporta komitejā atbalstīja lēmumprojektu par Rīgas 85. vidusskolas pārveidošanu par pamatskolu.

Skolu vadījuši šādi direktori:
* Aldona Treija (1980—1990)
* Ilgvars Celmiņš (1990—2007)
* Aija Makšāne (2007—2023)
* Aiga Ozolniece (2024 — pašlaik)

## Izglītības programmas
* Pamatizglītības programma (21011111).

## Skolā mācījušies
* Ivars Auziņš (1969), aktieris
* Krišjānis Rēdlihs (1981), hokejists
* Jēkabs Rēdlihs (1982), hokejists
* Miķelis Rēdlihs (1984), hokejists

## Ārējās saites
* Pašnovērtējuma ziņojums 2018 

## Atsauces
Rīgas 88. vidusskola

**Rīgas 88. vidusskola** ir viena no Rīgas vidusskolām, kas atrodas Ilūkstes ielā 30 Pļavnieku apkaimē.

## Vēsture
Dibināta 1984. gadā, 1994. gadā skolā izveidoja matemātikas, svešvalodu, horeogrāfijas, vizuālās mākslas, teātra un mūzikas klases.

## Izglītības programmas
Pamatizglītības programma (21011121), Pamatizglītības profesionāli orientēta virziena programma (21014121), Pamatizglītības humanitārā un sociālā virziena programma (21012121), Pamatizglītības matemātikas, dabaszinību un tehnikas virziena programma (21013121), Vispārējās vidējās izglītības vispārizglītojošā virziena programma, Vispārējās vidējās izglītības matemātikas, dabaszinību un tehnikas virziena programma.

## Skolā mācījušies
* Vjačeslavs Dombrovskis, politiķis
* Aleksandrs Filejs, politiķis

## Ārējās saites
* Pašnovērtējuma ziņojums 2015
*Rīgas 88.vidusskolas nolikums
*Iekšējās kārtības noteikumi
*Attīstības plāns 2015. –2018.
*Skolēnu mācību sasniegumu vērtēšanas kārtība
*Kārtība, kādā izglītojamie tiek uzņemti Rīgas 88.vidusskolas vispārējās vidējās izglītības programmās 2018
*Kārtība, kā reģistrē izglītojamo neierašanos izglītības iestādē
*Kādā izglītības iestādē uzturas svešas, nepiederošas personas
*Personāla atlases kārtība
*Pagarinātās dienas grupas kārtība
*Skolas pretkorupcijas pasākumu plāns 2019

## Atsauces
Edīte Soppe

**Edīte Soppe** (;  — ) bija Argentīnas starptautiskā meistare šahā (1978), trīskārtēja Argentīnas sieviešu šaha čempionātu uzvarētāja (1979, 1980, 1981).

## Biogrāfija
No 1970. gadu beigām līdz 1980. gadu sākumam bijusi viena no vadošajām Argentīnas šahistēm. Trīs reizes pēc kārtas uzvarējusi Argentīnas sieviešu šaha čempionātos: 1979., 1980. un 1981. gadā. 1978. gadā kopā ar Bernu Karrasko dalījusi pirmo vietu Pasaules sieviešu šaha čempiones nosaukuma izcīņas cikla Dienvidamerikas zonas turnīrā. Par šo panākumu FIDE viņai piešķīrusi starptautiskās meistares (WIM) nosaukumu. 1979. gadā piedalījusies starpzonu turnīrā Riodežaneiro, kurā ieņēmusi 15. vietu..

Četras reizes pārstāvējusi Argentīnu Pasaules šaha olimpiādēs (1976, 1978, 1980, 1982).

1980. gadu vidū pārstājusi piedalīties šaha turnīros, lai vairāk laika varētu veltīt ģimenei un saviem diviem bērniem. Viņa arī izcēlusies kā šaha trenere. Savā skolā izaudzinājusi daudzus šahistus, tajā skaitā arī divus Kordovas provinces šaha čempionus. Piedalījusies arī Kordovas provinces šaha federācijas izveidē. Pēc Edītes Soppes nāves kopš 2012. gada regulāri notiek viņas piemiņai veltīti šaha turnīri.

## Atsauces

## Ārējās saites
Rīgas 92. vidusskola

**Rīgas 92. vidusskola** ir viena no Rīgas vidusskolām, kas atrodas Ulbrokas ielā 3 Pļavnieku apkaimē.

## Vēsture
Dibināta 1987. gadā.

## Izglītības programmas
# Pamatizglītības programma (21011121),
# Vispārējās vidējās izglītības programma (1. virziens. Padziļināti Ķīmija II, Bioloģija II,  Matemātika II, Svešvaloda (angļu) II) (31016011), 
# Vispārējās vidējās izglītības programma (2. virziens. Padziļināti Matemātika II, Kultūra un māksla (vizuālā māksla) II, Programmēšana II, Svešvaloda (angļu) II) (31016011).

## Skolā mācījušies
*

## Ārējās saites
* Pašnovērtējuma ziņojums 2012

## Atsauces
Rīgas Dārzciema vidusskola

**Rīgas Dārzciema vidusskola** ir Rīgas vidusskola, kas atrodas Dārzciema apkaimē, Sesku ielā 72 un Vietalvas ielā 15.

## Vēsture
Dibināta 1988. gadā kā **Rīgas 93. vidusskola.**

2024. gada 1. septembrī skolai pievienoja Rīgas Sergeja Žoltoka pamatskolu, nododot tās vispārējās izglītības programmu un  pārdēvēja skolu par Rīgas Dārzciema vidusskolu.

## Izglītības programmas
Pamatizglītības programma (21011111), Vispārējās vidējās izglītības vispārizglītojošā programma (31011011), Vispārējās vidējās izglītības matemātikas, dabaszinību un tehnikas virziena programma (31013011)

## Skolā mācījušies
* Kārlis Skrastiņš (1974—2011), hokejists
* Mārtiņš Gailītis (1982), mūziķis

## Ārējās saites
* Pašnovērtējuma ziņojums 2016 

## Atsauces
Reičela Kroto

**Reičela Kroto** (;  — ) bija ASV starptautiskā meistare šahā (1978), divkārtēja ASV sieviešu šaha čempionātu uzvarētāja (1978, 1979).

## Biogrāfija
No 1970. līdz 1980. gadiem bijusi viena no vadošajām ASV šahistēm. Pirmo reizi ASV sieviešu šaha čempionāta finālā piedalījusies divpadsmit gadu vecumā. Divas reizes pēc kārtas uzvarējusi ASV sieviešu šaha čempionātos: 1978. (kopā ar Daienu Seivereidu) un 1979. gadā. Piecas reizes pārstāvējusi ASV Pasaules šaha olimpiādēs (1976, 1980, 1982, 1984, 1986) un 1984. gadā izcīnījusi individuālo sudraba medaļu. 

Reičela Kroto ir divreiz piedalījusies Pasaules sieviešu šaha čempiones nosaukuma cikla izcīņas starpzonu turnīros:
* 1979. gadā starpzonu turnīrā Riodežaneiro, kurā kopā ar Rohini Kadilkaru dalījusi 12.-13. vietu;
* 1982. gadā starpzonu turnīrā Bādkisingenā, kurā kopā ar Džovannu Arbuniču dalījusi 15.-16. vietu.

Par panākumiem turnīros FIDE 1978. gadā viņai piešķīrusi starptautiskās meistares (WIM) nosaukumu. Kopš 1986. gada reti piedalījās šaha turnīros.

## Atsauces

## Ārējās saites
Amerikāņu rapsodija

**"Amerikāņu rapsodija"** () ir 2001. gada ASV un Ungārijas biogrāfiskā drāmas filma, kuras režisore un scenārija autore ir Eva Gardosa. Filma ir balstīta uz Evas Gardosas dzīvesstāstu. Galvenās lomas filmā atveido Nastasja Kinska, Skārleta Džohansone, Tonijs Goldvins un Meja Vitmane. Filmas pirmizrāde notika  ASV.

Jauna ungāru meitene cīnās, lai atrastu savu vietu pasaulē pēc atkalapvienošanās ar vecākiem, kuri 20. gadsimta 50. gados devās prom no komunistiskās Ungārijas uz ASV.

## Atsauces

## Ārējās saites
Mans brālis cūka

**"Mans brālis cūka"** () ir 1999. gada ASV kinokomēdija, kuras režisors ir Ēriks Flemings. Galvenās lomas filmā atveido Niks Fuoko, Skārleta Džohansone, Džadžs Reinholds, Romija Vindsore, Eva Mendesa un Alekss D. Lincs. Filmas pirmizrāde notika .

Keitija piedzīvo negaidītus pavērsienus pēc tam, kad viņas un jaunākā brāļa Džordža vecāki dodas uz Franciju, bet Džordžs pārvēršas par cūku, izmantojot abu auklītei Matildai piederošus senus akmeņus.

## Atsauces

## Ārējās saites
Borislava Borisova

**Borislava Borisova** (; dzimusi  Targovištes apgabalā, arī **Borislava Borisova-Ornsteina**) ir Bulgārijas un Zviedrijas starptautiskā meistare šahā (1974), Bulgārijas sieviešu šaha čempionātu uzvarētāja (1974).

## Biogrāfija
1970. gados bijusi viena vadošajām Bulgārijas šahistēm. Vairākārt piedalījusies Bulgārijas sieviešu šaha čmepionātos, kuros izcīnījusi četras medaļas: zelta (1976), divas sudraba (1972, 1977) un bronzas (1975). Par panākumiem turnīros FIDE 1974. gadā viņai piešķīrusi starptautiskās meistares (WIM) nosaukumu. Kopš 1979. gada dzīvo Zviedrijā. 1980. un 1990. gados bijusi viena no vadošajām Zviedrijas šahistēm.

Borislava Borisova ir divas piedalījusies Pasaules sieviešu šaha čempiones nosaukuma izcīņas cikla starpzonu turnīros:
* 1979. gadā starpzonu turnīrā Riodežaneiro, kurā ieņēmusi 10. vietu;
* 1982. gadā starpzonu turnīrā Bādkisingenā, kurā kopā ar Navu Šterenbergu dalījusi 12.-13. vietu.

Arī nākamajos gados viņa piedalījās Pasaules sieviešu šaha čempiones nosaukuma izcīņas ciklos, taču zonas turnīros 1985. un 1987. gadā palika 3. vietā, un starpzonu turnīros neiekļuva. 1985. un 1989. gadā viņa pārstāvēja Zviedrijas komandu *Nordic Cup* šaha turnīrā, kura 1985. gadā izcīnīja zelta medaļu komandu vērtējumā.

Septiņas reizes pārstāvējusi Zviedriju Pasaules šaha olimpiādēs (1978, 1980, 1982, 1984, 1986, 1988, 1992, 1994) un izcīnījusi 2 individuālās bronzas medaļas (1978, 1992).

## Atsauces

## Ārējās saites
Zirgu vārdotājs

**"Zirgu vārdotājs"** () ir 1998. gada ASV drāmas filma, kas balstīta uz Nikolasa Evansa tāda paša nosaukuma romānu. Filmas režisors, kā arī viens no producentiem un galveno lomu atveidotājiem ir Roberts Redfords. Citas lomas filmā atveido Skārleta Džohansone, Kristīna Skota Tomasa, Sems Nīls, Daiena Vesta un Kriss Kūpers. Filmas pirmizrāde notika .

Smagi traumētas meitenes māte noalgo unikālu zirgu treneri, lai palīdzētu meitenes vienlīdz ievainotajam zirgam.

## Atsauces

## Ārējās saites
Jakobs Silfverbergs

**Jakobs Silfverbergs** (, dzimis ) ir zviedru hokejists, spēlē uzbrucēja pozīcijā. Pašlaik (2023) Silfverbergs pārstāv NHL komandu Anahaimas "Ducks". Iepriekš spēlējis Zviedrijas hokeja līgas klubā Brynäs IF un NHL komandu Otavas "Senators".

Zviedrijas hokeja izlases sastāvā spēlējis 2011. gada Pasaules čempionātā un 2014. gada ziemas olimpiskajās spēlēs.

## Ārējās saites
Spoku pasaule

**"Spoku pasaule"** () ir 2001. gada ASV, Apvienotās Karalistes un Vācijas melnā kinokomēdija, kas balstīta uz Daniela Klouvsa tāda paša nosaukuma komiksu grāmatu. Filmas režisors un viens no scenārija autoriem ir Terijs Zvaigovs. Galvenās lomas filmā atveido Skārleta Džohansone, Tora Birča, Breds Renfro, Bobs Balabans, Ileana Duglasa un Stīvs Bušemi. Filmas pirmizrāde notika  Sietlas filmu festivālā.

Enida un Rebeka ir divas draudzenes, kuras dzīvo kādā Amerikas pilsētā. Viņu draudzībā parādās plaisa pēc tam, kad Enida sāk interesēties par vecāku vīrieti Seimūru un apņemas palīdzēt viņam romantiskajā ziņā.

## Atsauces

## Ārējās saites
Peko

[thumb|Kokā izgrebts Peto tēls [Radajas Setu muzejā]]
**Peko** igauņu mitoloģijā ir auglības, mājas un ražas dievs, kurš rūpējās par bagātīgu ražu, lopu auglīgumu un ģimenes labklājību. Viņu atveidoja no bišu vaska vai koka. Ziemā Peko tēlu glabāja īpašs priesteris, kas pavasarī aršanas darbu laikā to iznesa laukā.

## Atsauces
Rihards Pāniks

**Ričards Paniks** (, dzimis ) ir slovāku hokejists, spēlē uzbrucēja pozīcijā. Pašlaik (2019) Paniks pārstāv NHL komandu Vašingtonas "Capitals". Iepriekš spēlējis Tampabejas "Lightning", Toronto "Maple Leafs", Čikāgas "Blackhawks" un Arizonas "Coyotes"

Slovākijas hokeja izlases sastāvā spēlējis trīs pasaules čempionātos un 2014. gada ziemas olimpiskajās spēlēs.

## Ārējās saites
Tramvaju satiksme Tallinā

**Tramvaju satiksme Tallinā** ir viens no sabiedriskā transporta veidiem Igaunijas galvaspilsētā, kas nodrošina pasažieru pārvadāšanu Tallinas pilsētas robežās. Pārvadājumus ar tramvajiem veic pašvaldības uzņēmums "Tallinna Linnatranspordi AS". Tallinā atrodas 2 tramvaju depo. Tallinas tramvaja sliežu platums ir 1067 mm jeb t.s. Kapzemes sliežu platums.

Tramvaju satiksmes pirmsākumi meklējami 1888. gada 24. augustā, kad Tallinas ielās parādījās pirmie zirgu tramvaji. 1925. gadā, pilsētā darbību uzsāka elektriskais tramvajs. Šobrīd tiek izmantoti Tatra KТ4D, Tatra KT4SU, Tatra KT4TM, Tatra KT4TMR, Tatra KT4TМ, CAF Urbos AXL un PESA Twist 147N tramvaju sastāvu tipi.

## Tramvaju maršruti
### Esošie tramvaju maršruti
Šobrīd Tallinā kursē šādi tramvaju maršruti.

### Bijušie maršruti

## Skatīt arī
* Autobusu satiksme Tallinā
* Trolejbusu satiksme Tallinā

## Ārējās saites

* www.tallinnlt.ee
* transphoto.ru - Informācija un attēli par Tallinas sabiedrisko transportu
Cilvēks, kura nebija

**"Cilvēks, kura nebija"** () ir 2001. gada ASV un Apvienotās Karalistes kriminālfilma, kuras veidotāji ir Džoels un Ītans Koeni. Galvenās lomas filmā atveido Skārleta Džohansone, Billijs Bobs Torntons, Frānsisa Makdormanda, Maikls Badaluko, Ričards Dženkinss, Džons Polito, Tonijs Šalhūbs un Džeimss Gandolfīni. Filmas pirmizrāde notika  Kannu kinofestivālā.

Kāds frizieris sāk šantažēt sievas bosu un mīļāko, lai iegūtu naudu, tomēr viņa plāns izgāžas.

## Atsauces

## Ārējās saites
Hampuss Lindholms

**Hampuss Lindholms** (, dzimis ) ir zviedru hokejists, spēlē aizsarga pozīcijā. Pašlaik (2026) Lindholms pārstāv NHL komandu Bostonas "Bruins". 

Zviedrijas hokeja izlases sastāvā spēlējis 2018. gada Pasaules čempionātā.

## Ārējās saites
Toms Klensijs

**Tomass Leo Klensijs** (, dzimis , miris ) bija Amerikas Savienoto Valstu romānu rakstnieks, kurš visplašāk zināms ar darbiem par spiegošanu un militāro darbību Aukstā kara laikā. Septiņpadsmit no viņa romāniem izdoti vismaz 100 miljonu eksemplāros katrs. Viens no slavenākajiem darbiem ir "Sarkanā oktobra medības". Klensija darbu sižetu līnijas izmantotas kinofilmās, kā arī videospēļu veidošanā.

## Ārējās saites

*
Rīgas Ziepniekkalna vidusskola

**Ziepniekkalna vidusskola** (līdz 2019. gadam — **Rīgas 94. vidusskola**) ir viena no Rīgas vidusskolām, kas atrodas Ozolciema ielā 26 Ziepniekkalna apkaimē.

## Vēsture
Dibināta 1989. gadā.

Latvijas skolu reformas gaitā 2010. gadā un 2019. gadā Rīgas dome pieņēma lēmumu par Rīgas 94. vidusskolas apvienošanu ar Rīgas Ziepniekkalna sākumskolu, izveidojot Ziepniekkalna vidusskolu.

## Izglītības programmas
Vispārējās pirmsskolas izglītības programma (01011111), Pamatizglītības programma (21011111), Vispārējās vidējās izglītības vispārizglītojošā programma (31011011), Vispārējās vidējās izglītības matemātikas, dabaszinību un tehnikas virziena programma (31013011).

## Skolā mācījušies
* Ralfs Nemiro, jurists, politiķis
* Haralds Silovs, ātrslidotājs

## Atsauces
SKS 57. ekspedīcija

**SKS 57. ekspedīcija** (*Экспедиция МКС-57*; *Expedition 57* jeb *ISS-57*) bija Krievijas, ASV, Vācijas un Kanādas kosmonautu pastāvīgā ekspedīcija Starptautiskajā kosmosa stacijā (SKS) no 2018. gada oktobra līdz 2018. gada decembrim.

## Apkalpe

Sākotnēji bija paredzēts, ka 12. oktobrī 57. ekspedīcijas apkalpei pievienosies Aleksejs Ovčiņins un Tailers Heigs. Diemžēl nesējraķetes avārijas dēļ kosmosa kuģis *[[Sojuz MS-10]]* nesasniedza orbītu.

3. decembrī 57. ekspedīcijai pievienojās *[[Sojuz MS-11]]* apkalpe.

## Iziešanas atklātā kosmosā

## Ārējās saites
* 57. ekspedīcija NASA mājas lapā  
* 56./57. ekspedīcija Energija mājas lapā  
* 57./58. ekspedīcija Energija mājas lapā
Rīgas 95. vidusskola

**Rīgas 95. vidusskola** ir viena no Rīgas vidusskolām, kas atrodas Bruknas ielā 5 Ziepniekkalna apkaimē.

## Vēsture
Dibināta 1991. gadā.
Agrākā skolas adrese bija Vienības gatve 178/2.

Latvijas skolu reformas gaitā 2009. gadā Rīgas 95. vidusskolai pievienoja Rīgas Bišumuižas pamatskolu un Rīgas 5. pamatskolu.

## Izglītības programmas
Vispārējās pirmsskolas izglītības programma (01011111), Pamatizglītības programma, Vispārējās vidējās izglītības vispārizglītojošā virziena  programma, Vispārējās vidējās izglītības matemātikas, dabaszinību un tehnikas virziena programma.

## Skolā mācījušies
*

## Ārējās saites
* Pašnovērtējuma ziņojums 2018

## Atsauces
Asiņainā Mērija (kokteilis)

[thumb|Asiņainā Mērija pasniegta ar ledu un [selerija|selerijas kātu]]
**Asiņainā Mērija** () ir alkoholisks kokteilis, kura klasiskā recepte sastāv no degvīna, tomātu sulas, Vusteršīras mērces, asas mērces, ķiploka, zaļumiem, mārrutkiem, olīvēm, sāls, melnajiem pipariem, citrona un laima sulas. Pēc IBA noteiktajām proporcijām kokteilis sastāv no 45 ml degvīna, 90 ml tomātu sulas, 15 ml citrona sulas, 2-3 pilieniem Vusteršīras mērces, bet aso mērci un piparus pievieno pēc garšas izjūtām. Dzērienu parasti pasniedz augstā glāzē ar ledu, olīvēm un selerijas kātu. Kokteilis bieži tiek pasniegts no rīta vai agrā pēcpusdienā, ir populārs pretpaģiru līdzeklis. Kokteilī esošā tomātu sula nomierina vēderu, sāls atjauno zaudētos elektrolītus, bet alkohols samazina galvas sāpes.

Kokteilis ir pieejams dažādās variācijās un nosaukumos kā, piemēram, *Red Snapper*, Nevainīgā Mērija, Asiņainais Cēzars un Mičeladas kokteilis. Nevainīgā Mērija jeb Asiņainā nevainība ir Asiņainās Mērijas bezalkoholiskā versija, kura tiek pagatavota ar tām pašām sastāvdaļām, izņemot degvīnu.

Asiņainā Mērija ir radusies ap 1920. vai 1930. gadiem. Ir vairākas versijas, kā radies kokteiļa nosaukums, viens no variantiem ir, ka kokteilis ir nosaukts par godu Anglijas karalienei Marijai Tjudorai, kura ieguvusi šādu iesauku, cietsirdīgi mēģinot atjaunot Anglijā katoļticību. Asiņainā Mērija ir viens no kokteiļiem, ko Starptautiskā Bārmeņu asociācija iekļāvusi IBA oficiālo kokteiļu sarakstā.

## Atsauces

## Ārējās saites
Rohini Kadilkara

**Rohini Kadilkara** (;  dzimusi  Mumbajā) ir Indijas starptautiskā meistare šahā (1981), divkārtējā Āzijas sieviešu šaha čempionātu (1981, 1983) un pieckārtēja Indijas sieviešu šaha čempionātu uzvarētāja (1976, 1977, 1979, 1981, 1983).

## Biogrāfija
No 1970. gadu vidus līdz 1980. gadu beigām bijusi viena no vadošajām Indijas šahistēm. Piecas reizes uzvarējusi Indijas sieviešu šaha čempionātos: 1976., 1977., 1979., 1981. un 1983. gadā. Uzvarējusi pirmajos divos Āzijas sieviešu šaha čempionātos: 1981. un 1983. gadā. 1976. gadā kļuvusi par pirmo sievieti, kas piedalījusies Indijas vīriešu šaha čempionāta finālā.

Rohini Kadilkara ir četras piedalījusies Pasaules sieviešu šaha čempiones nosaukuma izcīņas cikla starpzonu turnīros:
* 1979. gadā starpzonu turnīrā Riodežaneiro, kurā kopā ar Reičelu Kroto dalījusi 12.-13. vietu;
* 1982. gadā starpzonu turnīrā Tbilisi, kurā kopā ar Daienu Seivereidu dalījusi 13.-14. vietu;
* 1985. gadā starpzonu turnīrā Žeļenevodskā, kurā ieņēmusi 13. vietu;
* 1987. gadā starpzonu turnīrā Tuzlā, kurā kopā ar Betinu Trabertu dalījusi 13.-14. vietu.

Piecas reizes pārstāvējusi Indiju Pasaules šaha olimpiādēs (1978, 1980, 1982, 1984, 1986).

Par panākumiem turnīros FIDE 1981. gadā viņai piešķīrusi starptautiskās meistares (WIM) nosaukumu.

1993. gadā beigusi savu aktīvo šahistes karjeru. Strādājusi par redaktori dažādos Indijas laikrakstos.

## Atsauces

## Ārējās saites
Ana Luisa Karvahala

**Ana Luisa Karvahala Gamoneda** (;  dzimusi ) ir Kubas starptautiskā meistare šahā (1978).

## Biogrāfija
1978. gadā izcīnījusi otro vietu Pasaules sieviešu šaha čempiones nosaukuma izcīņas cikla zonas turnīrā aiz savas tautietes Aselas de Armasas un kļuvusi par FIDE starptautisko meistari (WIM). 1979. gadā piedalījusies starpzonu turnīrā Riodežaneiro, kurā ieņēmusi 17. vietu.

## Atsauces

## Ārējās saites
Asela de Armasa

**Asela de Armasa Peresa** (; dzimusi , mirusi ) bija Kubas starptautiskā meistare šahā (1978). Desmitkārtēja Kubas sieviešu šaha čempionāta uzvarētāja (1971, 1973, 1974, 1975, 1976, 1977, 1978, 1979, 1986, 1988).

## Biogrāfija
No 1970. gadu sākuma līdz 1980. gadu beigām bijusi viena vadošajām Kubas šahistēm. Desmit reizes uzvarējusi Kubas sieviešu šaha čempionātos: 1971., 1973., 1974., 1975., 1976., 1977., 1978., 1979., 1986. un 1988. gadā.

Trīs reizes piedalījusies Pasaules sieviešu šaha čempiones nosaukuma izcīņas cikla starpzonu turnīros:
* 1979. gadā starpzonu turnīrā Alikantē, kurā kopā ar Aleksandru van der Meie dalījusi 11.-12. vietu;
* 1985. gadā starpzonu turnīrā Havanā, kurā kopā ar savu tautieti Sirku Frometu dalījusi 11.-12. vietu;
* 1987. gadā starpzonu turnīrā Smederevska Palankā, kurā ieņēmusi 14. vietu.

Četras reizes pārstāvējusi Kubu Pasaules šaha olimpiādēs (1984, 1986, 1988, 1990).

Par panākumiem turnīros FIDE 1978. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Olivera Prokopoviča

**Olivera Prokopoviča** (;   — 2007. gads, arī **Olivera Bjelajaca-Prokopoviča**) bija Serbijas starptautiskā meistare šahā (1979), Dienvidslāvijas sieviešu šaha čempionāta uzvarētāja (1978).

## Biogrāfija
1970. gadu beigās un 1980. gadu sākumā bijusi viena vadošajām Dienvidslāvijas šahistēm. 1978. gadā uzvarējusi papildu mačā par Dienvidslāvijas sieviešu šaha čempiones nosaukumu. 1979. gadā Alikantē piedalījusies Pasaules sieviešu šaha čempiones nosaukuma izcīņas cikla starpzonu turnīrā, kurā kopā ar savu tautieti Gordanu Markoviču dalījusi 13.-14. vietu. Divas reizes pārstāvējusi Dienvidslāviju Pasaules šaha olimpiādēs (1978, 1980). Par panākumiem turnīros FIDE 1978. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Mijoko Vatai

**Mijoko Vatai** (; dzimusi  Tokijā) ir Japānas starptautiskā meistare šahā (1994), četrkārtējā Japānas sieviešu šaha čempionāta uzvarētāja (1975, 1978, 1979, 2002).

## Biogrāfija
No 1970. gadu sākuma līdz 2000. gadu sākumam bijusi viena no vadošajām Japānas šahistēm. Četras reizes uzvarējusi Japānas sieviešu šaha čempionātos: 1975., 1978., 1979. un 2002. gadā. 1979. gadā Alikantē piedalījusies Pasaules sieviešu šaha čempiones nosaukuma izcīņas cikla starpzonu turnīrā, kurā kopā ar  Narelli Kelneri dalījusi 17.-18. vietu. 

Pārstāvējusi Japānas komandu lielākajos komandu šaha turnīros:
* Pasaules šaha olimpiādēs piedalījusies 12 reizes (1972-1986, 1996-2002);
* Āzijas komandu šaha čempionātā vīriešiem piedalījusies 5 reizes (1979-1981, 1986-1987, 1993).

1983. gadā FIDE viņai piešķīrusi starptautiskā arbitra (IA), bet 1994. gadā - starptautiskās meistares (WIM) nosaukumu. Japānas šaha federācijas ģenerālsekretāre.

## Personīgā dzīve
Kopš 1973. gada tikusies ar amerikāņu pasaules šaha čempionu Bobiju Fišeru. 2011. gadā Islandes tiesa apmierināja Mijoko Vatas prasību atzīt, ka viņa no 2004. gada līdz Fišera nāvei 2008. gadā ir bijusi precējusies ar Bobiju Fišeru.

## Atsauces

## Ārējās saites